**Редактиране на изображение**

Промени могат да се извършват върху цялото изображение или върху предварително маркирана част от него.


**Преместване** **на изображение**  
    Маркираната част се влачи с мишката до желаното място.

**Копиране** **на изображение**  
    След маркиране се избира от меню **Edit** команда **Copy**. Копието се появява при избор от меню **Edit** на команда **Paste**. С влачене копието може да бъде преместено.   
    Копиране на изображение се извършва и при преместване на маркираната област при натиснат клавиш **Ctrl**.

**Размножаване** **на изображение**     
    При натиснат клавиш **Shift** се премества маркираната област. Бързината на движение на мишката определя гъстотата на копията.


**Изрязване** **на изображение**  
    Маркира се частта, която ще се изрязва и се избира от меню **Edit** команда **Cut** или се натиска клавиш **Delete**.

**Свиване**, **разтягане** и **накланяне** **на изображение**  
    Чрез водачите, които се появяват при маркиране на част от изображението, тя може да бъде свивана или разтягана.   
    По-точна промяна се извършва от меню **Image** с команда **Stretch**/**Skew...**



    В полетата **Horizontal** и **Vertical** на областта **Stretch** се въвеждат стойности за процентна промяна на маркираната част от изображението.   
    В полетата **Horizontal** и **Vertical** на областта **Skew** се въвеждат стойности за накланяне на маркираната част от изображението.  
    Направените промени се потвърждават с **ОК**.

**Завъртане** **на изображение**     
    Маркира се желаната част и се избира от меню **Image** команда **Flip**/**Rotate...**



    Освен хоризонтално и вертикално завъртане е възможно и завъртане на 90°, 180° и 270°. За потвърждаване се щраква върху **ОК**.

    От меню **Edit** с команда **Undo** извършената промяна се отменя.  
  
    **Копиране на изображението на екрана**  
    Текущото изображение на екрана може да бъде копирано в графичен редактор с помощта на клавиш **Print Screen SysRq**.   
    Изображението се визуализира при избор от меню **Edit** на команда **Paste** в графичен редактор.